Ēdamgliemeņu virsdzimta

Ēdamgliemeņu virsdzimta (Mytiloidea) ir gliemeņu klases ēdamgliemeņu kārtas (Mytilida) taksons. Virsdzimtas izveidošana tiek piedēvēta franču izcelsmes amerikāņu zoologam Konstantīnam Rafineskam, kurš 1815. gadā izveidoja Mytilidia apakšdzimtu. Ēdamgliemenes dzīvo jūras un sājūdens apstākļos, kā arī saldūdeņos. Ģeohronoloģiski ēdamgliemenes ir zināmas no devona līdz mūsdienām.

 Apraksts 
Čaula ir ar simetriskiem vākiem, bet asimetriskām malām. Pie tās priekšējās malas atrodas prosogirs knābis. Čaulas ārējo slāni veido tievas, radiāli izvietotas adatas, bet iekšējais slānis parasti ir no perlamutra. Vāku saite ir opistodetiska, pagarināta, dziļi iesēdināta. Saiti balsta nimfas un tā ir savieno čaulas vākus ar kalcificētu rezistīvu ķīli, kurš stiepjas līdz dorsālajai malai. Priekšējā mala izplešas virs aizmugurējās malas zem knābjiem, vai arī radiāli ornamentēta lunula ir ieliekta uz iekšu. Šarnīra malas ir gludas ar disodontiem zobiem pirms saites vai arī saites abās pusēs. Čaulas virsma parasti ir sadalīta priekšējā, vidējā un aizmugurējā apgabalā ar atšķirīgu ornamentāciju vai krāsojumu. Priekšējais aduktors ir mazs, vai arī dažām sugām tā vispār nav. Aizmugurējais aduktors saplūst ar aizmugurējiem retraktoriem. Prodisikokonhs ir ar provinkulumu, kurš saglabājas dažām sugam, bet citām sugām ir ar īsu iekšēju rezilūmiju. Paliālā līnija ir vienkārša vai arī ar seklu aizmugurējo ieliekumu. Periostraks parasti ir spēcīgs, bieži vien spalvains.Leslie R. Cox , N. D. Newell , D. W. Boyd , C. C. Branson , R. Casey , A. Chavan , A. H. Coogan , C. Dechaseaux , C. A. Fleming , F. Haas , L. G. Hertlein , E. G. Kauffman , A. M. Keen , A. LaRocque , A. L. McAlester , R. C. Moore , C. P. Nuttall , B. F. Perkins , H. S. Puri , L. A. Smith , T. Soot-Ryen , H. B. Stenzel , E. R. Trueman , R. D. Turner , & J. Weir . 1969. Treatise on Invertebrate Paleontology, Part N. Mollusca 6, Bivalvia, vol. 1–2. Geological Society of America & University of Kansas. Boulder & Lawrence. vol. 1, p. 1–489, 271. lpp.

 Sistemātika 
Ēdamgliemeņu virsdzimtas dalījums dzimtās un apakšdzimtās:MolluscaBase

 virsdzimta: Mytiloidea Rafinesque, 1815
 dzimta: Modiolidae G. Termier & H. Termier, 1950
 apakšdzimta: Bathymodiolinae Kenk & B.R. Wilson, 1985
 apakšdzimta: Botulinae Scarlato & Starobogatov, 1979
 apakšdzimta: Ciboticolinae B. Morton, J.H. Wei, Leung, S. Chan & Dinesen, 2024
 apakšdzimta: Limnoperninae Scarlato & Starobogatov, 1979
 apakšdzimta: Modiolinae G. Termier & H. Termier, 1950
 apakšdzimta: Xenostrobinae K.S. Tan, S.H.M. Tan, K. Sanpanich, T. Duangdee & R. Ambarwati, 2022
 dzimta: Mytilidae Rafinesque, 1815
 apakšdzimta: Brachidontinae F. Nordsieck, 1969
 apakšdzimta: Crenellinae J. E. Gray, 1840
 apakšdzimta: Dacrydiinae Ockelmann, 1983
 apakšdzimta: Lithophaginae H. Adams & A. Adams, 1857
 apakšdzimta: Mytilinae Rafinesque, 1815
 apakšdzimta: Mytiliseptinae B. Morton, 2020
 apakšdzimta: Septiferinae Scarlato & Starobogatov, 1979
 apakšdzimta: Xenomytilinae Squires & Saul, 2006 †

(†) - izmirušu organismu grupa.

 Atsauces 

Kategorija:Ēdamgliemeņu kārta